turjo4nis/wikipedia-bn-dump-20250701 huggingface dataset:
সুফি শেখ

সুফি শেখ (, রোমানীকরণ: সুফি শায়খ, এছাড়াও সাজেমানি সরলাশগার আনসারী এবং সুফি শেখ-ই আতলার হিসেবে পরিচিত) হলো ইরানের গোলেস্তন প্রদেশের কালালেহ অঞ্চলের কেন্দ্রীয় জেলায় অবস্থিত তামরান গ্রামীন জেলার একটি গ্রাম। ২০০৬ সালের আদমশুমারী অনুযায়ী, ২৮টি পরিবারসহ এর জনসংখ্যা ছিল মাত্র ১৫২ জন।

তথ্যসূত্র 

উইকিউপাত্তে স্থানাঙ্ক আছে
কালালেহ অঞ্চলের জনবহুল স্থান
মিস ট্রান্সকুইন ইন্ডিয়া

মিস ট্রান্সকুইন ইন্ডিয়া সারা ভারতে ট্রান্সজেন্ডারদের জন্য একটি ভারতীয় সুন্দরী প্রতিযোগিতা। রীনা রাই, যিনি সিসজেন্ডার হিসাবে পরিচয় দেন, তিনি এই সংস্থার প্রতিষ্ঠাতা এবং চেয়ারপার্সন। প্রতিযোগিতার বিজয়ী মিস ইন্টারন্যাশনাল কুইন -এ ভারতের প্রতিনিধিত্ব করবেন।  মিস ট্রান্সকুইন ইন্ডিয়ার ব্র্যান্ড অ্যাম্বাসেডর হলেন নভ্যা সিং।  

বর্তমান মিস ট্রান্সকুইন ইন্ডিয়া হলেন শাইন সোনি (১৯ ডিসেম্বর ২০২০)। 

পূর্বে, ব্যাঙ্গালোরের নিথু আরএস মুকুট পরেছিলেন।

ইতিহাস 
প্রতিষ্ঠাতা নভেম্বর ২০১৬ সালে তার প্রকল্পটিকে লাইমলাইটে আনার চেষ্টা শুরু করেছিলেন কিন্তু স্পনসরশিপের অভাবে সংগ্রাম করতে হয়েছিল। প্রথম মিস ট্রান্সকুইন ইন্ডিয়া গুরুগ্রাম, নয়াদিল্লিতে অনুষ্ঠিত হয়েছিল যেখানে ১৬ জন প্রতিযোগী, ১০টি রাজ্যের ১৫০০ ট্রান্সজেন্ডার লোকের মধ্যে থেকে নির্বাচিত এবং মুকুটের জন্য প্রতিদ্বন্দ্বিতা করেছিল।

তথ্যসূত্র 

ভারতীয় পুরস্কার
২০১৭-এ ভারতে প্রতিষ্ঠিত
ভারতের সুন্দরী প্রতিযোগিতা
এশিয়ায় ট্রান্সজেন্ডার
দেশ অনুযায়ী মিস ইন্টারন্যাশনাল কুইন
মিস্টার গে ইন্ডিয়া

মিস্টার গে ওয়ার্ল্ড ইন্ডিয়া হল একটি জাতীয় সৌন্দর্য প্রতিযোগিতা যা বিশ্বব্যাপী বিশেষ করে বার্ষিক মিস্টার গে ওয়ার্ল্ড প্রতিযোগিতায় ভারতের প্রতিনিধি নির্বাচন করে।  সংস্থাটির জাতীয় পরিচালক এবং প্রযোজক ২০১৪ সালের বিজয়ী সুশান্ত দিভগিকার।  সহকারী ব্যবস্থাপকরা হলেন সংগঠনের সংকেত সেভেরোনিক এবং দর্শিল।

জনপ্রিয় মডেল এবং রিয়েলিটি তারকা সুশান্ত দিভগিকার  ২০১৪ সালে প্রতিযোগিতায় জয়ী হওয়ার পর অনুষ্ঠানটি মিডিয়ার মনোযোগ আকর্ষণ করে। পরবর্তীকালে, যে প্রতিযোগিতাটি প্রথমে অনিয়মিত ছিল তা এখন প্রতি বছর মুম্বাইয়ে অনুষ্ঠিত হয়।

ইতিহাস 
জোলতান পরাগ মিস্টার গে ইন্ডিয়ার প্রথম বিজয়ী ছিলেন তিনি ২০০৮ সালে আন্তর্জাতিক মিস্টার গে প্রতিযোগিতায় ভারতের প্রতিনিধিত্ব করেছিলেন।

২০১৩ সালে মিস্টার গে ওয়ার্ল্ড প্রতিযোগিতায় মুম্বাইয়ের নোলান লুইস শীর্ষ ১০ এ জায়গা করে নেওয়ার পরেই মিস্টার গে ইন্ডিয়া অসাধারণ জাতীয় ও আন্তর্জাতিক স্বীকৃতি লাভ করে।  তিনি পরবর্তী বিজয়ী সুশান্ত দিভগিকারের জন্য পথ প্রশস্ত করেছিলেন, যিনি রোমে ২০১৪ সালে ভারতের প্রতিনিধিত্ব করতে গিয়েছিলেন।

তথ্যসূত্র

বহিঃসংযোগ 

 মিস্টারগেওয়ার্ল্ডইন্ডিয়াঅফিসিয়াল.ইন (অফিসিয়াল ওয়েবসাইট) 
   

ভারতীয় পুরস্কার
২০০৮-এ প্রতিষ্ঠিত পুনরাবৃত্ত ঘটনা
ভারতের সুন্দরী প্রতিযোগিতা
মিস্টার গে ওয়ার্ল্ড
২০০৮-এ মহারাষ্ট্রে প্রতিষ্ঠিত
পুরুষ সৌন্দর্য প্রতিযোগিতা
এলজিবিটি সুন্দরী প্রতিযোগিতা
ভারতে এলজিবিটি ঘটনা
গ্রাসিম মিস্টার ইন্ডিয়া

গ্রাসিম মিস্টার ইন্ডিয়া (পূর্বে অ্যাডোনিস-গ্র্যাভিরা ম্যান অফ দ্য ইয়ার) ছিল ভারতের একটি জাতীয় পুরুষ সুন্দরী প্রতিযোগিতা যা মিস্টার ইন্টারন্যাশনাল, মিস্টার ওয়ার্ল্ড, মিস্টার ইন্টারকন্টিনেন্টাল এবং বেস্টা মডেল অব দ্য ইয়ার-এ প্রতিযোগিতার জন্য বার্ষিক প্রতিনিধিদের নির্বাচিত করে। ১৯৯৬ এবং ১৯৯৮ সালে, প্রতিযোগিতার বিজয়ী মিস্টার ওয়ার্ল্ড প্রতিযোগিতায় ভারতের প্রতিনিধিত্ব করেছিলেন। পরে শিরোনাম পরিবর্তন করে "মিস্টার ইন্ডিয়া" ইন্টারন্যাশনাল করা হয় এবং বিজয়ীকে মিস্টার ইন্টারন্যাশনাল প্রতিযোগিতায় পাঠানো হয়। পরে ২০০৭ এবং ২০০৮ সালে, হেওয়ার্ড ৫০০০ মিস্টার ইন্ডিয়া প্রতিযোগিতার আয়োজন করে এবং বিজয়ীকে মিস্টার ওয়ার্ল্ডে পাঠানো হয়। ২০১০ এবং ২০১২ সালে, গ্রাসিম মিস্টার ইন্ডিয়া আবার তার বিজয়ীকে মিস্টার ওয়ার্ল্ডে পাঠায় এবং শিরোনাম পরিবর্তন করে মিস্টার ইন্ডিয়া ওয়ার্ল্ড করা হয়। ২০১৪ সাল থেকে, টাইমস গ্রুপ মিস্টার ইন্ডিয়া ওয়ার্ল্ড প্রতিযোগিতা আয়োজন করার অধিকারের মালিক হন এবং এর বিজয়ী মিস্টার ওয়ার্ল্ডে ভারতের প্রতিনিধিত্ব করে।

ইতিহাস 
১৯৯৫ সালে গ্র্যাভিরা অ্যাডোনিস ম্যান অফ দ্য ইয়ার প্রতিযোগিতা নামে প্রথম মিস্টার ইন্ডিয়া অনুষ্ঠিত হয়েছিল। পাঞ্জাবের বিক্রম সালুজাকে প্রথম মিস্টার ইন্ডিয়া মনোনীত করা হয় এবং মিস্টার ওয়ার্ল্ডে ভারতের প্রতিনিধিত্ব করেন, যেখানে তিনি শীর্ষ ১০ ফাইনালিস্টদের মধ্যে স্থান পেয়েছিলেন।

আরো দেখুন 

 মিস্টার ওয়ার্ল্ড ইন্ডিয়া

তথ্যসূত্র 

ভারতীয় পুরস্কার
ভারতের সুন্দরী প্রতিযোগিতা
পুরুষ সৌন্দর্য প্রতিযোগিতা
রুবারু মিস্টার ইন্ডিয়া

মিস্টার ইন্ডিয়া বা রুবারু মিস্টার ইন্ডিয়া ভারতের পুরুষদের জন্য একটি জাতীয় সৌন্দর্য প্রতিযোগিতা। প্রতিযোগিতাটি রুবারু গ্রুপ ২০০৪ সালে তৈরি করেছিল। এটি আন্তর্জাতিক প্রতিযোগিতা, যেমন - মিস্টার গ্লোবাল, মিস্টার মডেল ইন্টারন্যাশনাল, মিস্টার মডেল ওয়ার্ল্ডওয়াইড, মিস্টার গ্র্যান্ড ইন্টারন্যাশনাল, মিস্টার ট্যুরিজম ওয়ার্ল্ড, মিস্টার ইউনাইটেড কন্টিনেন্টস, মাস্টার অফ দ্য মিস্টার, মিস্টার স্টার ইউনিভার্স এবং দ্য মিস্টার প্রতিযোগিতায় ভারতের প্রতিনিধি পাঠিয়ে থাকে।   প্রতিযোগিতাটি ভারতের প্রাচীনতম টিকে থাকা জাতীয় পর্যায়ের পুরুষদের প্রতিযোগিতা। এটি ভারতের হরিয়ানা রাজ্যের রুবারু গ্রুপের সভাপতি সন্দীপ কুমার দ্বারা প্রতিষ্ঠিত হয়েছিল এবং পঙ্কজ খারবান্দা এই প্রতিযোগিতার ভাইস প্রেসিডেন্ট।

ইতিহাস 
রুবারু মিস্টার ইন্ডিয়া প্রতিযোগিতা ২০০৪ সালে শুরু হয়েছিল, তবে এটি ২০১৪ সাল থেকে আন্তর্জাতিক প্রতিযোগিতায় ভারতের প্রতিনিধি পাঠানো শুরু করে। প্রতীক ভির্ক আন্তর্জাতিক প্রতিযোগিতায় যাওয়া প্রথম রুবারু মিস্টার ইন্ডিয়া বিজয়ী। তিনি ডোমিনিকান প্রজাতন্ত্রে অনুষ্ঠিত মিস্টার মডেল ইন্টারন্যাশনাল ২০১৪ প্রতিযোগিতায় ভারতের প্রতিনিধিত্ব করেন এবং চতুর্থ রানার আপ নির্বাচিত হন। পরের বছর, রুবারু মিস্টার ইন্ডিয়া পেজেন্ট ভারতের অন্যান্য আন্তর্জাতিক প্রতিযোগিতার ফ্র্যাঞ্চাইজি অধিকার অর্জন করে। ২০১৬ সালে, প্রতীক বাইদ থাইল্যান্ডে অনুষ্ঠিত মিস্টার গ্লোবাল ২০১৬ প্রতিযোগিতায় ভারতের প্রতিনিধিত্ব করেছিলেন এবং সেরা মডেলের পুরস্কার জিতেছিলেন। 

অমিত খান্না (আলোকচিত্রশিল্পী) প্রতিযোগিতার অফিসিয়াল আলোকচিত্রশিল্পী হিসাবে সংগঠনের সাথে যুক্ত হয়েছেন।

আরো দেখুন 

 প্রতীক বাইদ
 গোপীনাথ রবি
 অমিত খান্না (আলোকচিত্রশিল্পী)

তথ্যসূত্র

বহিঃসংযোগ 

 ইনস্টাগ্রামে রুবার মিস্টার ইন্ডিয়া

ভারতীয় পুরস্কার
ভারতের সুন্দরী প্রতিযোগিতা
দেশ অনুযায়ী মিস্টার গ্লোবাল
পুরুষ সৌন্দর্য প্রতিযোগিতা
মিস্টার ইন্ডিয়া ওয়ার্ল্ড

মিস্টার ইন্ডিয়া একটি জাতীয় প্রতিযোগিতা যা আন্তর্জাতিক সৌন্দর্য প্রতিযোগিতায় ভারতের প্রতিনিধি নির্বাচন করে। প্রতি বছর এবং প্রতি দুই বছরে বেশ কয়েকটি জাতীয় প্রতিযোগিতা অনুষ্ঠিত হয়। নির্বাচিত বিজয়ী বা রানার-আপদেরও আন্তর্জাতিক প্রতিযোগিতায় অংশ নিতে পাঠানো হয়।

মিস্টার ইন্ডিয়া, যা মিস ইন্ডিয়া অর্গানাইজেশন দ্বারা পরিচালিত হয় এবং রুবারু মিস্টার ইন্ডিয়া প্রতিযোগিতা হল দুটি প্রধান জাতীয় প্রতিযোগিতা। মিস্টার ওয়ার্ল্ড, মিস্টার সুপ্রান্যাশনাল, মিস্টার ইন্টারন্যাশনাল, মিস্টার গ্লোবাল, ম্যানহান্ট ইন্টারন্যাশনাল এবং অন্যান্য ছোটো প্রতিযোগিতায় ভারতের প্রতিনিধিত্ব করার জন্য এই প্রতিযোগিতার বিজয়ী এবং রানার আপদের পাঠানো হয়।

১৯৯৪ থেকে ২০১২ পর্যন্ত, গ্রাসিম ইন্ডাস্ট্রিজ এবং পরে হেওয়ার্ডস বার্ষিক মিস্টার ইন্ডিয়া প্রতিযোগিতার আয়োজন করে, যা মিস্টার ওয়ার্ল্ডের জন্য ভারতের প্রতিনিধি নির্বাচিত করেছিল।

লখনউয়ের জিতেশ সিং দেও বর্তমানে "মিস্টার ওয়ার্ল্ড ইন্ডিয়া" বিজয়ী। ১৪ ডিসেম্বর, ২০১৭-এ, মুম্বাইয়ে তাকে মুকুট পরানো হয়েছিল। কোভিড-১৯ মহামারীর কারণে, তিনি "মিস্টার ওয়ার্ল্ড ২০২২" এ ভারতের প্রতিনিধিত্ব করবেন বলে আশা করা হচ্ছে ২০২১ সালে কোনো মিস্টার ওয়ার্ল্ড প্রতিযোগিতা হয় নি। অভি খাজুরিয়া এবং পবন রাও যথাক্রমে মিস্টার ইন্ডিয়া ২০১৭-এর প্রথম এবং দ্বিতীয় রানার-আপ নির্বাচিত হয়েছেন।

ইতিহাস 
১৯৯৬ সালে মিস্টার ওয়ার্ল্ডের প্রথম সংস্করণে ভারতের প্রতিনিধি নির্বাচন করার জন্য ১৯৯৪ সালে অ্যাডোনিস-গ্র্যাভিরা প্রতিযোগিতা অনুষ্ঠিত হয়েছিল। বিক্রম সালুজা অ্যাডোনিস-গ্র্যাভিরা প্রতিযোগিতায় জিতেছিলেন এবং ১৯৯৬ সালে তুরস্কের ইস্তাম্বুলে অনুষ্ঠিত মিস্টার ওয়ার্ল্ডের প্রথম সংস্করণে ভারতের প্রতিনিধিত্ব করেছিলেন। টম নুয়েনস প্রতিযোগিতায় জয়ী হন এবং বিক্রম শীর্ষ দশে স্থান পান। একই বছর (১৯৯৪) প্রথমবারের মতো ম্যানহান্ট ইন্টারন্যাশনাল -এ ভারতের প্রতিনিধিত্ব করার জন্য ভারতে গ্ল্যাড্র্যাগস ম্যানহান্ট প্রতিযোগিতা অনুষ্ঠিত হয়। রজত বেদী এই প্রতিযোগিতায় জয়ী হন এবং ১৯৯৪ সালে ম্যানহান্ট ইন্টারন্যাশনাল-এ অংশগ্রহণ করেন। পরবর্তীতে তিনি ফাইনালে ৪র্থ রানার আপ হন। মিস্টার ইন্ডিয়া ওয়ার্ল্ডের দ্বিতীয় সংস্করণ আবারও আয়োজন করেছিল গ্র্যাভিরা । নয়াদিল্লি থেকে শচীন খুরানা প্রতিযোগিতায় জয়ী হন এবং মিস্টার ওয়ার্ল্ড ১৯৯৮ -এ ভারতের প্রতিনিধিত্ব করেন।

গ্রাসিম ইন্ডাস্ট্রিজ ১৯৯৪ থেকে ২০০৭ এবং আবার ২০১০ থেকে ২০১২ পর্যন্ত বার্ষিক প্রতিযোগিতার ফ্র্যাঞ্চাইজি অধিকার পায় এবং  মিস্টার ওয়ার্ল্ডে ভারতের প্রতিনিধি নির্বাচিত করে। ২০০৭ সালে, হেওয়ার্ড ৫০০০ মিস্টার ওয়ার্ল্ডের জন্য ফ্র্যাঞ্চাইজি গ্রহণ করে এবং হেওয়ার্ড ৫০০০ মিস্টার ইন্ডিয়া ওয়ার্ল্ড ২০০৭ এর আয়োজন করে যা কাওয়ালজিৎ আনন্দ সিংকে মিস্টার ওয়ার্ল্ড ২০০৭ -এ ভারতের প্রতিনিধি হিসেবে নির্বাচিত করে। তবে ২০১০ সালে গ্রাসিম ফ্র্যাঞ্চাইজির মালিকানা পুনরুদ্ধার করেন।

২০১৪ সালে, টাইমস গ্রুপ মিস্টার ওয়ার্ল্ড প্রতিযোগিতায় ভারতের প্রতিনিধিদের পাঠানোর অধিকার অর্জন করে।

আরো দেখুন 

 গ্রাসিম মিস্টার ইন্ডিয়া
 মিস্টার গে ইন্ডিয়া
 ফেমিনা মিস ইন্ডিয়া

তথ্যসূত্র

বহিঃসংযোগ 

 মিস্টার ওয়ার্ল্ড ইন্ডিয়ার অফিসিয়াল ওয়েবসাইট
 মিস্টার ওয়ার্ল্ড - ভারত
 মিস্টার ওয়ার্ল্ড ইন্ডিয়া অফিসিয়াল ফেসবুক

ভারতীয় পুরস্কার
ভারতের সুন্দরী প্রতিযোগিতা
ম্যান অফ দ্য ওয়ার্ল্ড (প্রতিযোগিতা)
মিস্টার সুপ্রান্যাশনাল
মিস্টার ওয়ার্ল্ড
পুরুষ সৌন্দর্য প্রতিযোগিতা
২০১৪-এ মহারাষ্ট্রে প্রতিষ্ঠিত
কামার জাভেদ বাজওয়া

কমর জাভেদ বাজওয়া  ( : قمر جاوید باجوا 
;  : قمر جاوید باجوہ
; জন্ম ১১ নভেম্বর ১৯৬০) একজন পাকিস্তানি জেনারেল এবং ২৯ নভেম্বর ২০১৬ সাল থেকে পাকিস্তান সেনাবাহিনীর দশম এবং সাবেক সেনাপ্রধান ।  বাজওয়া ২০২২ সালের নভেম্বর পর্যন্ত এই পদে দায়িত্ব পালন করেন।

মূলত গাখর মান্ডি থেকে, জেনারেল বাজওয়া করাচিতে একটি পাঞ্জাবি জাট পরিবারে জন্মগ্রহণ করেছিলেন  বাজওয়া ১৯৭৮ সালে পাকিস্তান মিলিটারি একাডেমিতে যোগদানের আগে রাওয়ালপিন্ডির এফজি স্যার সৈয়দ কলেজ এবং গর্ডন কলেজে শিক্ষিত হন। বাজওয়া ১৯৮৯ সালে বেলুচ রেজিমেন্টের ১৬ তম ব্যাটালিয়নে কমিশন লাভ করেন। সেনাপ্রধান হিসেবে নিয়োগের আগে, তিনি জেনারেল হেডকোয়ার্টার্সে সেপ্টেম্বর ২০১৫ থেকে নভেম্বর ২০১৬ পর্যন্ত প্রশিক্ষণ ও মূল্যায়নের মহাপরিদর্শক এবং আগস্ট ২০১৩ থেকে সেপ্টেম্বর ২০১৫ পর্যন্ত ১০ কোরের কমান্ডার হিসেবে দায়িত্ব পালন করেন। কাশ্মীরের নিয়ন্ত্রণ রেখা বরাবর এলাকা। এছাড়াও, তিনি কঙ্গোতে জাতিসংঘ মিশনে একজন ব্রিগেডিয়ার এবং ২০০৭ সালে ব্রিগেড কমান্ডার হিসেবে দায়িত্ব পালন করেন।

তথ্যসূত্র

১৯৬০-এ জন্ম
জীবিত ব্যক্তি
পাঞ্জাবি ব্যক্তি
পাকিস্তানি জেনারেল
হিলাল-ই-ইমতিয়াজ প্রাপক
নিশান-ই-ইমতিয়াজ প্রাপক
ফেরা (১৯৮৮-এর চলচ্চিত্র)

ফেরা হলো বুদ্ধদেব দাশগুপ্ত পরিচালিত ১৯৮৮ সালে মুক্তিপ্রাপ্ত ভারতীয় বাংলা নাট্য চলচ্চিত্র। এটি বাঙ্গালী ঔপন্যাসিক নরেন্দ্রনাথ মিত্রের গল্পের উপর ভিত্তি করে নির্মিত হয়েছিল। এটি ৩৪তম বার্লিন আন্তর্জাতিক চলচ্চিত্র উৎসবের চলচ্চিত্র প্রতিযোগিতা বিভাগে অন্তর্ভুক্ত হয়েছিল।

পটভূমি 
চলচ্চিত্রটির কাহিনী আবর্তিত হয়েছে শশাঙ্ককে নিয়ে, যে তার পরিবারের সাথে শোকপূর্ণ জীবন ও সম্পর্ক নিয়ে বাস করে।

অভিনয়ে 
 অলোকানন্দ রায় — সরযূ
 কামু মুখোপাধ্যায় — মন্টু দত্ত
 সুনীল মুখোপাধ্যায় — রাশু
 দেবিকা মুখোপাধ্যায় — যমুনা
 সুব্রত নন্দী — শশাঙ্ক
 অনিকেত সেনগুপ্ত — কানু

তথ্যসূত্র 

বুদ্ধদেব দাশগুপ্ত পরিচালিত চলচ্চিত্র
বাংলা ভাষার ভারতীয় চলচ্চিত্র
ছোট কল্পকাহিনী অবলম্বনে চলচ্চিত্র
১৯৮০-এর দশকের বাংলা ভাষার চলচ্চিত্র
গোলাম উল্লাহ খান

শায়খুল কুরআন মাওলানা গোলাম উল্লাহ খান (জন্ম; ১৯০৫ - ২৭ মে ১৯৮০) () হলেন একজন পাকিস্তানি ইসলামি পণ্ডিত।

প্রারম্ভিক জীবন এবং শিক্ষা 
গোলাম উল্লাহ খান ১৯০৪ সালে এটক জেলার ছাছাতে মালিক ফিরোজ খানের ঘরে জন্মগ্রহণ করেন। তার পিতা ধার্মিক ছিলেন এবং গ্রামের আওয়ান উপজাতির একজন নম্বরদার ছিলেন। তিনি রশিদ আহমদ গাঙ্গুহির কাছে কুরআন শিক্ষা অর্জন করেন। তিনি হাজরো হাই স্কুল থেকে মাধ্যমিক পরীক্ষায় উত্তীর্ণ হন এবং তারপর রাওয়ালপিন্ডিতে চলে আসেন এবং মাওলানা সাইফুর রহমান পেশোয়ারীর ছাত্র মাওলানা আহমদ দীনের কাছ থেকে ফার্সি ও ব্যাকরণের বই পড়েন। এরপর তিনি কোকল (হাজারা) নিবাসী মাওলানা সিকান্দার আলী ও তার বড় ভাই মাওলানা মুহাম্মদ ইসমাইলের কাছ থেকে বিভিন্ন কিতাব শিক্ষা নেন। মাওলানা আবদুল্লাহ পাটোয়ার এবং মাওলানা মুহাম্মদ দীনের কাছ থেকে শিল্পের বিভিন্ন বই অধ্যয়ন করেন। গুজরাত জেলার মাওলানা গোলাম রসুল এবং তার জামাতা মাওলানা ওয়ালীউল্লাহর কাছ থেকে যুক্তিবাদের শেষ বই অধ্যয়ন করেন। মিশকাত, জালালাইন, তাফসির বায়দাভী এবং কুরআনের অনুবাদও এখান থেকেই অধ্যয়ন করেন। পরে ওয়ান ভাচরানের বাসিন্দা মাওলানা হুসাইন আলীর কাছ থেকে তাফসীর শিখেন এবং তার নির্দেশে দারুল উলুম দেওবন্দে যাত্রা করেন এবং সেখানে অধিকাংশ সাহিত্যের বই অধ্যয়ন করেন। মাওলানা রসুল খান হাজারভী প্রবেশিকা পরীক্ষা দেন। ১৯৩৩ সালে তিনি জামিয়া ইসলামিয়া তালিমুদ্দিন ডাভেলে হাদিস অধ্যয়ন করেন।

কর্মজীবন 
আনোয়ার শাহ কাশ্মীরির নির্দেশে জামিয়া ইসলামিয়া তালিমুদ্দিন ডাভেল থেকে স্নাতক হওয়ার পর তিনি সেখানে এক বছর শিক্ষকতা করেন। সেখানে তিনি শাব্বির আহমদ উসমানিকে তাফসীরে উসমানী সংকলনে সহায়তা করেন। শেখ মাওলানা হুসাইন আলীর নির্দেশে তাকে ওয়াজিরাবাদের মাদ্রাসা বারাকাতুল ইসলামে শিক্ষকতার জন্য নিযুক্ত করা হয়। শেখ আবদুল গনি তাকে ১৯৩৯ সালে ওয়াজিরাবাদ থেকে রাওয়ালপিন্ডিতে নিয়ে আসেন, যেখানে তিনি কয়েক মাস উচ্চ মাধ্যমিক স্কুলে শিক্ষকতা করেন। স্কুল ছাড়ার পর তিনি পুরাতন কেল্লার মসজিদে শিক্ষকতা শুরু করেন এবং বিভিন্ন স্থানে বক্তৃতা দেওয়ার পাশাপাশি কুরআনের ওপর বক্তৃতা দিতে থাকেন। ১৯৩০ সালে দারুল উলুম তালিমুল কুরআন প্রতিষ্ঠা করেন। তিনি ‘তাফসির জাওয়াহারুল কুরআন’ নামে কুরআনের তাফসীর রচনা করেন। তিনি পাকিস্তানের জমিয়তে ইশাতে তাওহিদে সুন্নতের অন্যতম বিশিষ্ট আলেম ছিলেন এবং নাজিমে আলা পদে অধিষ্ঠিত ছিলেন। ১৯৮০ সালে, তিনি জাফর আহমদ উসমানি, শফি উসমানি এবং ইহতিশামুল হক থানভির বিশেষ সমর্থক ছিলেন এবং পাঞ্জাবের কেন্দ্রীয় জমিয়তে উলামায়ে ইসলামের আমীর হিসেবে সমাজতন্ত্র ও সাম্প্রদায়িক আন্দোলনের বিরুদ্ধে এই ভদ্রলোকদের সাথে একত্রে সত্যের বাণী তুলে ধরেন।

মৃত্যু 
১৯৮০ সালের ২৬ মে রাতে দুবাইতে হৃদরোগে আক্রান্ত হয়ে তিনি মারা যান। সৈয়দ ইনায়েতুল্লাহ শাহ বুখারী লিয়াকতবাগে তার জানাজায় ইমামতি করেন এবং তৎকালীন সেনাপ্রধান ও পাকিস্তানের রাষ্ট্রপতি জেনারেল মুহাম্মদ জিয়া-উল-হকও জানাজায় অংশ নেন। প্রায় ২০০,০০০ মানুষ তার জানাজায় অংশ নেয়। তাকে এটকের জামিয়া ইশাতুল ইসলামে দাফন করা হয়।

আরও দেখুন 
 দেওবন্দি ব্যক্তিত্বের তালিকা

তথ্যসূত্র

উদ্ধৃতি

গ্রন্থপঞ্জি 
 
 

দেওবন্দি ব্যক্তি
পাকিস্তানি সুন্নি মুসলিম পণ্ডিত
কুরআন অনুবাদক
জামিয়া ইসলামিয়া তালিমুদ্দিন দাভেলের প্রাক্তন শিক্ষার্থী
পাকিস্তানি ইসলাম ধর্মীয় নেতা
দারুল উলুম দেওবন্দের প্রাক্তন শিক্ষার্থী
১৯০৫-এ জন্ম
১৯৮০-এ মৃত্যু
মুহাম্মদ ইসমাইল জাবিহ

মুহাম্মদ ইসমাইল জাবিহ (১৯১৩ – ২৭ সেপ্টেম্বর ২০০১) একজন পাকিস্তানি লেখক, বক্তা, ইতিহাসবিদ এবং সাংবাদিক। তিনি ব্রিটিশ ভারতের শাসনামলে পাকিস্তান আন্দোলনে সক্রিয়ভাবে অংশগ্রহণ করেন। তিনি মজলিসে আহরারে ইসলামের নেতা এবং দ্বিজাতি তত্ত্বের কট্টর সমর্থক ছিলেন।

পরিবার 
জাবিহ হাজারা পণ্ডিত পরিবারে জন্মগ্রহণ করেন। তিনি ১৯১৩ সালে ব্রিটিশ ভারতের গোয়ালিয়রে মাওলানা গোলাম ইয়াহিয়া হাজারভির ঘরে জন্মগ্রহণ করেন। তিনি তার সময়ের বিভিন্ন আলোকিত ব্যক্তিদের অধীনে অধ্যয়ন করেন। তাদের মধ্যে উল্লেখযোগ্য একজন হলেন বিশিষ্ট মাওলানা কাসেম নানুতুবি।

শিক্ষাজীবন 
কিশোর বয়সে, জাবিহ তার বাবার সাথে স্কুলে যান। তার বাবা তাকে কানপুরের জামিয়া ইলাহিয়াতে ফেরত পাঠালে মাত্র ১৩ বছর বয়সে তিনি দেওবন্দের দারুল উলুমে আরবি ভাষা অধ্যয়ন করেন। পরে তিনি দিল্লিতে জামিয়া মিলিয়া ইসলামিয়াতে অধ্যয়ন করতে যান এবং ডা. জাকির হুসেইনের অধীনে অধ্যয়ন করেন।

পাকিস্তান আন্দোলনের জন্য প্রচেষ্টা 
তার বিচক্ষণতা এবং সাংবাদিকতা প্রতিভা মুহাম্মদ আলী জিন্নাহর দৃষ্টি আকর্ষণ করে। পরবর্তিতে জিন্নাহ তাকে ১৯৪৬ সালের নির্বাচনে অল ইন্ডিয়া মুসলিম লীগের প্রচারণার প্রধান হিসেবে নিযুক্ত করেন। মুসলিম লীগ প্রার্থীদের পক্ষে তার কার্যকর এবং প্ররোচিত প্রচার প্রচারণার কারণে তারা উত্তরপ্রদেশের প্রায় ৬৭টি মুসলিম আসন জিতে। তিনি লিয়াকত আলি খানের বিজয়ের জন্য প্রচারণা চালান, যা পরে কানপুরে একটি বিশাল সমাবেশে ভাষণ দেওয়ার সময় স্বীকার করেন।

সাংবাদিকতা 
কিশোর বয়স থেকেই তিনি সাংবাদিকতা কর্মজীবন শুরু করেন এবং ৮৭ বছর বয়সে তার মৃত্যুর আগ পর্যন্ত স্থায়ী ছিলেন। কিশোর বয়সে, তিনি দিল্লিতে 'বোম্বে পাঞ্চ' (একটি হাস্যরসাত্মক পত্রিকা), 'পেশোয়া' এবং 'মৌলভির' সাথে যুক্ত ছিলেন এবং মাসিক 'আরিফ' প্রকাশ করেন। তিনি ১৯৩০ সালে ১৭ বছর বয়সে 'কানপুর দাঙ্গা' রিপোর্ট করেন। এছাড়াও তিনি ১৯৩৮ সালে অল ইন্ডিয়া মজলিসে আহরারে ইসলামের প্রচার সম্পাদক ছিলেন। এর সভাপতি আমীরে শরিয়ত আতাউল্লাহ শাহ বুখারীকে গ্রেপ্তারের পর, জাবিহ ১৯৩৯ সালে অল ইন্ডিয়া মজলিসে আহরারে ইসলামের সভাপতি হিসেবে কাজ করেন। ১৯৪১ সালে, তিনি উর্দু ভাষার দৈনিক 'কওমি আখবার' প্রকাশ শুরু করেন, যা অল্প সময়েই একটি স্বাধীন স্বদেশের জন্য মুসলিম সংগ্রামে ব্রিটিশদের বিরুদ্ধে বিদ্রোহের প্রধান কণ্ঠস্বর হয়ে ওঠে। ১৯৪৭ সালে, তিনি রইস আহমেদের সাথে করাচি থেকে উর্দু ভাষার দৈনিক 'খুরশীদ' প্রকাশ শুরু করেন। ১৯৪৯ সালে, তিনি হায়দ্রাবাদ থেকে তার প্রথম ইংরেজি ভাষার দৈনিক 'ভয়েস অব সিন্ধ' প্রকাশ করেন। ১৯৫৪ সালে, তিনি উর্দু ভাষার দৈনিক 'আনজাম' প্রকাশ করেন, যা পরে ১৯৬০-এর দশকে 'মাশরিক' এ পরিণত হয় এবং এটিতে তিনি প্রধান সম্পাদক ছিলেন।

ইতিহাসবিদ 
ভারতীয় উপমহাদেশের ইতিহাস এবং এর সভ্যতার প্রতি জাবিহের বিশেষ আগ্রহ ছিল। এই বিষয়ে তার লেখা সুগবেষিত বইগুলোর দ্বারা এটি স্পষ্ট হয়ে ওঠে।

কাজ 
 কুরআনে করিমকে ইনকিলবাই ফয়সলে (পবিত্র কুরআনের বিপ্লবী রায়)
 বারে সাগীর প্রধান মুসলমানদেরকে উরুযে জাওয়াল কা আইক আইনা (উপমহাদেশের মুসলমানদের উত্থান-পতনের প্রতিফলন)
 অর্থশাস্ত্র – কৌটিল্য চাঙ্কিয়াকে রামুজে সিয়াসত আর হুকুমরানি
 ইসলামাবাদ – আইক মঞ্জিলে মুরাদ
 ইসলামাবাদ – মাজি, হাল অর মুস্তাকবিল (ইসলামাবাদ - অতীত, বর্তমান এবং ভবিষ্যত)

আরও দেখুন 
 দেওবন্দি ব্যক্তিত্বের তালিকা

তথ্যসূত্র 

পাকিস্তান আন্দোলনের কর্মী
১৯১৩-এ জন্ম
২০০১-এ মৃত্যু
দেওবন্দি ব্যক্তি
কুয়াপি

কুয়াপি () ফিনল্যান্ডের আইসালমিতে অবস্থিত একটি রেস্তোরাঁ। গিনেস বিশ্ব রেকর্ড অনুয়ায়ী এটি বিশ্বের সবচেয়ে ছোট রেস্তোরাঁ। এটির আয়তন মাত্র ৮ বর্গ মিটার, যার মধ্যে ঘরের মেঝে মাত্র ৩.৬ বর্গ মিটার। রেস্তোরাঁটি ১৯০৭ সালে ভিআর গ্রুপ ট্র্যাক পরিদর্শকদের বিশ্রামের জন্য একটি কেবিন হিসাবে খোলা হয়েছিল এবং পরে এটি ট্র্যাক থেকে সরিয়ে তার বর্তমান জায়গায় নিয়ে আসা হয়। দীর্ঘদিন এটি করকি নামে পরিচিত ছিল।

বর্ণনা 

ভবনের ভিতরে একটি বার, একটি টেলিভিশন, দুইজন গ্রাহকের জন্য একটি টেবিল ও একটি টয়লেট রয়েছে। রেস্তোরাঁটি অ্যালকোহল পরিবেশনের জন্য অনুমোদিত।  একজন ওয়েটার ছাড়াও দুইজন লোক এখানে বসতে পারে। বাইরে একটি ছোট দেউড়িও রয়েছে। ২০২০ সালের মে মাসের শেষের দিকে, একটি ঘোষণা করা হয় যে, কোভিড-১৯ বিধিনিষেধের কারণে ২০২০ সালের গ্রীষ্মের শুরুতে একবারে শুধু একজন গ্রাহক রেস্তোরাঁয় প্রবেশ করতে পারবেন। যদিও দেউড়িতে দুইজন গ্রাহক বসতে পারে, কারণ দেউড়িটি গ্রাহক সীমাবদ্ধতামুক্ত।

সুবিধা
কুয়াপি গ্রাহকদের মদ পরিবেশনের জন্য পূর্ণ অনুমোদন প্রাপ্ত। রেস্তোরাঁটিতে সালাদ, হ্যামবার্গার, মাছ, মুরগি, মাংস এবং মাশরুম সহ বিভিন্ন ধরনের খাবার পরিবেশন করা হয়। বিখ্যাত খাবারের মধ্যে রয়েছে ভাজা ভেন্ডেস, হান্টারের রুটি এবং শূকরের মাংস, ঐতিহ্যবাহী স্যাভোনিয়ান ব্লুবেরি "কুক্কো" এবং মিষ্টির মধ্যে চকোলেট কেক।

রেস্তোরাঁটির আকার ছোট হওয়ায় কোন রান্নাঘর নেই। এখানে পরিবেশন করা সব খাবারই আসলে পার্শ্ববর্তী রেস্তোরাঁ ওলুটমেস্তারির রান্নাঘরে প্রস্তুত করা হয়।

কুয়াপি রক উৎসব
২০১৮ সালের গ্রীষ্মে, রেস্তোরাঁটি বিশ্বের সবচেয়ে ছোট রক সঙ্গীত উৎসব কুয়াপি-রকের আয়োজন করেছিল। উৎসবের মোট চারটি টিকিট বিক্রি হয়, এবং 'ইম্পোটেন্ট গিভারস' নামে একটি এক ব্যক্তির পাংক সঙ্গীত ব্যান্ড আনা হয়েছিল। উৎসবের টিকিট ফেসবুকে  আয়োজিত নিলামের করে বিক্রি করা হয়, সেখানে দুটি টিকিটের জন্য ১২৫ ইউরো পর্যন্ত সর্বোচ্চ ডাক উঠেছিল।

তথ্যসূত্র

বহিঃসংযোগ
 Vaunut.org-তে রেস্টুরেন্টের ছবি
 দাপ্তরিক ওয়েবসাইট

রেস্তোরাঁ
ফিনল্যান্ডের রেস্তোরাঁ
বিশ্বরেকর্ড
ধুম (ফ্র্যাঞ্চাইজ)

ধুম হলো ভারতীয় হিন্দি ভাষার অ্যাকশন থ্রিলার চলচ্চিত্র ফ্র্যাঞ্চাইজ। চলচ্চিত্রগুলির কাহিনী সহকারী পুলিশ কমিশনার জয় দীক্ষিত (অভিষেক বচ্চন) ও তার সহকর্মী আলী আকবর ফতেহ খান (উদয় চোপড়া)-কে ঘিরে গড়ে উঠে, যারা পেশাদার চোরকে ধরার চেষ্টা করে। বক্স-অফিসে আয়ের দিক থেকে এটি তৃতীয় বৃহত্তম বলিউড চলচ্চিত্র ফ্র্যাঞ্চাইজ।

ধারাবাহিকের সর্বশেষ কিস্তি ধুম ৩ বিশ্বব্যাপী ₹৫৫৭ কোটির বেশি আয় করে নবম সর্বোচ্চ আয়কারী হিন্দি চলচ্চিত্রে পরিণত হয়েছে। ২০২২ সালের হিসাবে, ধুম ভারতীয় চলচ্চিত্রের ষষ্ঠ সর্বোচ্চ আয়কারী চলচ্চিত্র ফ্র্যাঞ্চাইজ।

চলচ্চিত্র

কুশীলব ও চরিত্র

মুক্তি ও আয়

তথ্যসূত্র 

যশ রাজ ফিল্মস
অ্যাকশন চলচ্চিত্র ফ্র্যাঞ্চাইজ
ভারতীয় চলচ্চিত্র ধারাবাহিক
ধুম (ফ্র্যাঞ্চাইজ)
দেওধনী নৃত্য

দেওধনী নৃত্য ( ) ভারতের আসাম রাজ্যের একটি ঐতিহাসিক লোকনৃত্য। এটি একক অথবা দলবদ্ধভাবে পরিবেশন করা হয়ে থাকে। ধারণা করা হয় দেওধনী নৃত্যের উৎপত্তি বোরো-কাচারি জনগোষ্ঠীর মাঝে।  দলবদ্ধভাবে এই নৃত্য পরিবেশন করার সময় সাধারণত তিন বা চারজন মহিলা থাকে। দেওধনী নৃত্য মূলত সাপের দেবী মনসা বা মারৈয়ের পূজার সাথে জড়িত। দরঙে দেওধনী নৃত্যের অনুষঙ্গী হিসাবে ওজাপালি অনুষ্ঠানেরও প্রচলন আছে।

উৎপত্তি
মহেশ্বর নেওগের মতে, "দেবধনী" শব্দটি দেও বাদেব ও ধনি শব্দ থেকে এসেছে যার অর্থ যথাক্রমে ঈশ্বর ও নারী। অতএব, "দেওধনী" আক্ষরিক অর্থে "ঈশ্বর বশীভূত নারী"। এই ধরেনের নৃত্য পুরুষদের দ্বারাও পরিবেশিত হয়ে থাকে; দক্ষিণ কামরূপে একে " জাকি" তবে অন্যান্য অঞ্চলে দেওধনী নামেই পরিচিত। দেওধানী একজন আধ্যাত্মিক সত্তার বশীভূত  নারী বা পুরুষের নৃত্যকে চিত্রিত করে। দেওধানীতে, ওজাপালীর গাওয়া গানগুলি অবিভক্ত দররাং জেলায় জুকনোনি নামে পরিচিত তবে অবিভক্ত কামরূপ জেলায় অনুষঙ্গী গায়ককে বোর-ধল বলা হয়।

নৃত্যের ধরন

শিশু অবস্থায় দেবতার সেবায় নিবেদিত মেয়েদের দেওধনী বলা হয়। তারা কখনো বিয়ে করতে পারবে না। নৃত্য পরিবেশনের সময়, দেওধনী তার বুকে ফুলের মেখেলা, তার উরু ঢেকে একটি ফুলের কাপড় এবং তার কোমরে একটি রঙিন ওড়না বাঁধেন।

নৃত্যের শুরুর আগে দেবীরা চোখ বন্ধ করে একটি তালপাতার ওপর বসে থাকেন। একজন পালি তার শরীরের চারপাশে একটি সাদা ওড়না আবৃত করে দেয়। ওজাপালিগণ দেবতাদের বন্দনায় গাওয়া আরম্ভ করে। এর পর নৃত্যশিল্পীরা একটি তলোয়ার এবং ঢাল নিয়ে একটি ভয়ঙ্কর যুদ্ধ নৃত্য উপস্থাপন করে।

তথ্যসূত্র

আসামের সংস্কৃতি
আসামের নৃত্য
হিন্দু নৃত্য
ভারতের লোকনৃত্য
অসমীয়া নৃত্য
হিন্দু নৃত্যের ঐতিহ্য
ভারতীয় লোকনৃত্য
নিখিল সিদ্ধার্থ

নিখিল সিদ্ধার্থ (জন্ম ১ জুন ১৯৮৬) হলেন একজন ভারতীয় অভিনেতা যিনি তেলুগু ও হিন্দি চলচ্চিত্রে কাজ করেন। হ্যাপি ডেজ (২০০৭) এর মাধ্যমে সিদ্ধার্থ খ্যাতি অর্জন করেন। তিনি যুবথা (২০০৮), আলস্যাম অমৃতম (২০২৩), ভিদু থেদা (২০১১), স্বামী রা রা (২০১৩), কার্তিকেয়া (২০১৪), সূর্য বনাম সূর্য (২০১৫), একাডিকি পোথাভু চিন্নাবাদ (২০১৬) এর মতো চলচ্চিত্রে প্রধান চরিত্রে অভিনয় করেছিলেন। কেশব (২০১৮), কিরাক পার্টি (২০১৮) এবং অর্জুন সুরভারম (২০১৯) এবং ১৮ পেজেস (২০২২)।

প্রাথমিক জীবন 
নিখিল সিদ্ধার্থ ভারতের বর্তমান তেলেঙ্গানার হায়দ্রাবাদের পার্শ্ববর্তী বেগমপেটে জন্মগ্রহণ করেন। তিনি হায়দ্রাবাদ বুড্ডিস্ট ওয়েলফেয়ার স্কুল এবং হায়দ্রাবাদ পাবলিক স্কুল থেকে স্কুলে পড়ার পর, তিনি মুফাখাম জাহ কলেজ অফ ইঞ্জিনিয়ারিং অ্যান্ড টেকনোলজি থেকে স্নাতক হন।

কর্মজীবন 
সিদ্ধার্থ হায়দ্রাবাদ নবাবী চলচ্চিত্রের সহকারী পরিচালক হিসাবে শুরু করেছিলেন। হ্যাপি ডেজ করার আগে বিভিন্ন ছবিতে ছোটখাটো চরিত্রে অভিনয় করেছিলেন। সেখর কামমুলা পরিচালিত, সিদ্ধার্থ এই ছবিতে চারটি প্রধান চরিত্রের একটিতে অভিনয় করেছিলেন। হ্যাপি ডেজ ২০০৭ সালে নির্মিত কয়েকটি স্বল্প বাজেটের চলচ্চিত্রগুলির মধ্যে একটি ছিল যা বাণিজ্যিকভাবে সুপারহিট হয়েছিল। তার প্রথম একক প্রধান চলচ্চিত্র ছিল অঙ্কিত, পল্লবী অ্যান্ড ফ্রেন্ডস। তিনি যুবথা, কালাভার রাজা, অলস্যাম অমৃতম এবং ভিদু থেদার মতো চলচ্চিত্রে অভিনয় করেছিলেন। যা তাকে একক নায়ক হিসাবে প্রতিষ্ঠিত করে এবং ২০১৩ সালে স্বামী রা রা এর সাথে তার বড় সাফল্য পায় যা ২০১০-২০২০ দশকের শীর্ষ ৫ তেলুগু চলচ্চিত্র হিসাবে তালিকাভুক্ত হয়। তার পরবর্তী চলচ্চিত্র, কার্তিকেয় শিরোনাম, ২০১৭ সালে সিদ্ধার্থ আবার স্বামী রা রা পরিচালক সুধীর বর্মার সাথে কেশবের জন্য জুটি বেঁধেছিলেন যা একটি প্রতিশোধমূলক নাটক যেখানে সিদ্ধার্থ ডানদিকে হার্ট থাকার সমস্যা এবং এটির একটি বিরল সমস্যার মুখোমুখি চরিত্রে অভিনয় করেন এবং এটিতে ছবিটি বক্স অফিস হিট হয়। ১৯ মে ২০১৭ যা সিদ্ধার্থের পারফরম্যান্স, মিউজিক্যাল স্কোর, ভিজ্যুয়াল এবং পটভূমির জন্য ইতিবাচক পর্যালোচনা পেয়েছে। তার পরবর্তী চলচ্চিত্র কিরাক পার্টি, সম্মিলিত হেগড়ে এবং সিমরান পারিঞ্জার বিপরীতে কন্নড় কিরিক পার্টির রিমেক, শরণ কপিসেট্টি পরিচালিত একটি কলেজ ক্যাম্পাস চলচ্চিত্র। অধীনস্থ ছবিটি বক্স অফিসে পারফর্ম করেছে। ছবিটির চিত্রনাট্য লিখেছেন সুধীর বর্মা এবং সংলাপ লিখেছেন চান্দু মন্ডেটি৷ তাঁর সর্বশেষ ছবি অর্জুন সুরভারম ২০১৯ সালে মুক্তি পেয়েছে৷ এই ছবিটি বক্স অফিসে হিট হয়েছিল৷

চলচ্চিত্র

অন্যথায় অন্য ভাষা উল্লেখ না করা পর্যন্ত, সমস্ত চলচ্চিত্র তেলুগুতে।

তথ্যসূত্র

বহিঃসংযোগ 

অভিনেতা
ভারতীয় চলচ্চিত্র অভিনেতা
ভারতীয় অভিনয়শিল্পী
জীবিত ব্যক্তি
১৯৮৫-এ জন্ম
হায়দ্রাবাদ থেকে আগত
পুরুষ চলচ্চিত্র অভিনেতা
তেলুগু অভিনেতা
তেলুগু চলচ্চিত্র প্রযোজক
২১শ শতাব্দীর ভারতীয় অভিনেতা
ভারতীয় খেলার অনুষ্ঠানের উপস্থাপক
ভারতীয় চলচ্চিত্র প্রযোজক
মুম্বইয়ের অভিনেতা
হিন্দি চলচ্চিত্র অভিনেতা
হিন্দি চলচ্চিত্র প্রযোজক
ভারতীয় অভিনেতা
তেলুগু চলচ্চিত্র অভিনেতা